# Arkkipiispa

### Wikipedia

Bostonin katolinen arkkipiispa Sean O'Malley messun jälkeen

Arkkipiispa (kreik. arche, ensimmäinen ja episkopos, kaitsija) on kristillisissä kirkoissa sellaisen hiippakunnan piispa, joka on erityisen tärkeä esimerkiksi kokonsa tai historiansa puolesta. Arkkipiispa on kirkolliselta vihkimykseltään piispa, eli esimerkiksi kun tavallisen hiippakunnan piispa valitaan jokin toisen hiippakunnan arkkipiispaksi, häntä ei uudelleen vihitä piispaksi. Klassisesti arkkipiispan toimivalta kuvataan lauseella primus inter pares, ensimmäinen vertaistensa joukossa. Tällä viitataan siihen, että arkkipiispalla on kunniasija ensimmäisenä piispana ja siihen liittyviä tehtäviä, mutta hänellä ei ole piispallista toimivaltaa hiippakuntansa ulkopuolella.

Suomen evankelis-luterilaisessa kirkossa arkkipiispa toimii kirkolliskokouksen, piispainkokouksen, kirkkohallituksen ja kirkon ulkoasiain neuvoston puheenjohtajana, mutta valvonta- tai johtotehtäviä hänellä ei ole. Arkkipiispa hoitaa kirkon suhteita toisiin kirkkoihin koti- ja ulkomaille. Arkkipiispan arvonimi on käytössä Ruotsin, Suomen, Latvian ja Viron luterilaisissa kirkoissa. Suomen kirkon arkkipiispa on Turun arkkipiispa. Nykyinen arkkipiispa on Jukka Paarma (1998–)

Ortodoksisessa kirkossa arkkipiispa on perinteisesti käytettynä autokefaalisen tai autonomisen kirkon (kirkkokunnan) johtavan piispan arvonimi. Vaikka kaikki piispat ovat vihkimykseltään samanarvoisia, on kirkon järjestyksen ja toiminnan kannalta ollut tarpeellista asettaa jotkut piispat tehtäviltään tai vastuiltaan merkittävämpään asemaan.

Suomen ortodoksisen kirkon arkkipiispa on Karjalan hiippakunnan piispa ja hänen arvonimenään on korkeasti pyhitetty Karjalan ja koko Suomen arkkipiispa. Nykyinen ortodoksinen arkkipiispa on arkkipiispa Leo. Ekumeenisen patriarkan siunauksesta hän saa käyttää arvonsa tunnuksena valkoista klobukkia. Arkkipiispa Leo on ortodoksisen kirkollishallituksen ja kirkolliskokouksen sekä ortodoksisten piispainkokouksen puheenjohtaja.

## [muokkaa] Katso myös

- Luettelo Turun arkkipiispoista – kirkko (organisaationa)
- Suomen ortodoksinen kirkko
- Karjalan hiippakunta
- Arkkipiispa Leo

## [muokkaa] Aiheesta muualla

- Arkkipiispa Jukka Paarman kotisivu
- Arkkipiispa Leon kotisivu
- Suomen evankelis-luterilainen kirkko: Arkkipiispan tehtävät
- Suomen evankelis-luterilainen kirkko: Arkkipiispan viran historia
- Suomen evankelis-luterilainen kirkko: Turun ja Suomen arkkipiispojen luettelo

Haettu osoitteesta http://fi.wikipedia.org../../../a/r/k/Arkkipiispa.html

Luokat: Evankelis-luterilainen kirkko | Ortodoksinen kirkko

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Indonesia
- Беларуская
- Català
- Dansk
- Deutsch
- Eesti
- Ελληνικά
- English
- Español
- Esperanto
- Français
- Gàidhlig
- 한국어
- Hrvatski
- Italiano
- עברית
- Latina
- Magyar
- Nederlands
- 日本語
- Norsk (bokmål)
- Polski
- Português
- Română
- Русский
- Slovenčina
- Slovenščina
- Српски / Srpski
- Svenska
- Türkçe
- Українська
- 中文